b"\n_START_ARTICLE_\nPablo Hern\xc3\xa1ndez Dom\xc3\xadnguez\n_START_SECTION_\nTraject\xc3\xb2ria\n_START_PARAGRAPH_\nPablo Hern\xc3\xa1ndez \xc3\xa9s un futbolista format en les categories inferiors del Club Esportiu Castell\xc3\xb3. Despr\xc3\xa9s del seu pas per l'equip juvenil del Val\xc3\xa8ncia CF, va ser cedit durant la temporada 2004-05 al Club Esportiu Onda. Posteriorment, va jugar dues temporades en el filial del Val\xc3\xa8ncia, arribant a debutar amb el primer equip en l'\xc3\xbaltima jornada de la temporada 2005-06 contra l'Osasuna. Durant la temporada 2006-07, va esdevenir el m\xc3\xa0xim golejador del seu equip fins que en el mercat d'hivern va signar la seua cessi\xc3\xb3 al C\xc3\xa1diz CF._NEWLINE_Al gener de 2008 el Val\xc3\xa8ncia CF compra a Pablo i aquest signa contracte per als pr\xc3\xb2xims 6 anys. S'incorpor\xc3\xa0 a la disciplina valencianista a l'estiu d'aqueix mateix any, despr\xc3\xa9s de finalitzar la temporada amb el Getafe CF._NEWLINE_El 30 d'agost de 2012, el Val\xc3\xa8ncia CF arriba a un acord per a traspassar el jugador al Swansea City, en un fitxatge que ronda els 7 milions d'euros. En juny del 2014 va fitxar per l'Al-Arabi de Qatar. En gener del 2015 el club qatari\xc3\xa0 el va cedir a l'Al-Nasr d'Emirats \xc3\x80rabs fins a final de temporada. El 31 d'agost de 2015 el club qatari\xc3\xa0 el va cedir novament, aquesta vegada al Rayo Vallecano, amb la qual cosa Pablo Hern\xc3\xa1ndez va tornar a la lliga espanyola tres anys despr\xc3\xa9s d'abandonar el Val\xc3\xa8ncia CF. Despr\xc3\xa9s del seu pas pel conjunt madrileny, el 2 d'agost de 2016 Pablo Hern\xc3\xa1ndez va ser cedit de nou, aquesta vegada al Leeds United angl\xc3\xa8s de la Championship (segona divisi\xc3\xb3) anglesa.\n_START_SECTION_\nSelecci\xc3\xb3 espanyola\n_START_PARAGRAPH_\nDespr\xc3\xa9s d'haver estat observant-lo molt atentament per les seues bones actuacions al Getafe CF el seleccionador Luis Aragon\xc3\xa9s, convoc\xc3\xa0 a Hern\xc3\xa1ndez per a la llista provisional de l'Eurocopa de 2008, per\xc3\xb2 finalment es va quedar fora de la competici\xc3\xb3._NEWLINE_En canvi, el 5 de juny de 2009 si segu\xc3\xa9 convocat per a jugar a la Copa Confederacions 2009 a Sud-\xc3\xa0frica, com a recanvi del lesionat Andr\xc3\xa9s Iniesta, pel nou seleccionador Vicente del Bosque. El dia 20, debut\xc3\xa0 com a jugador internacional, substituint al seu company d'equip David Villa, al minut 60 de partit davant la selecci\xc3\xb3 amfitriona._NEWLINE_El 18 de novembre de 2009 Pablo marc\xc3\xa0 el seu primer gol com a internacional, fent el 5-1 a l'amist\xc3\xb3s que la selecci\xc3\xb3 jug\xc3\xa0 davant \xc3\x80ustria i tancant el resultat."